Nafarroako Parlamentuko Mahaiak, 2018ko apirilaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Lanbide Heziketako 15 ziklo berriak 2018-2019 ikasturterako abian jartzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko apirilaren 16an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hauek aurkezten ditu, Hezkuntza Departamentuak idatziz erantzun ditzan:

- Zer baliabide material, giza baliabide eta aurrekontu-baliabide beharko dira departamentuak 2018-2019 ikasturterako iragarri dituen Lanbide Heziketako hamabost ziklo berriak abian jartzeko?

Zehaztu ikastetxeak, zikloak eta graduak.

- Departamentuak aztertu eta egiaztatu al du premiei aurre egiteko behar adina irakasle egonen dela, LHko, DBHko eta Batxilergoko irakasleei exigitzen zaien prestakuntza pedagogiko eta didaktikoaren pareko prestakuntzarekin (masterra, lehengo IGA)?

Corellan, 2018ko apirilaren 12an

Foru parlamentaria: Alberto Catalán Higueras